pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.ย้ำผู้ประกอบการ/ ประชาชน ใช้ “ไทยชนะ” ป้องกันโควิด 19
วันพุธที่ 23 กันยายน 2563
สธ.ย้ําผู้ประกอบการ/ ประชาชน ใช้ “ไทยชนะ” ป้องกันโควิด 19
กระทรวงสาธารณสุข ย้ําผู้ประกอบการกิจการ/ร้านค้า ลงทะเบียนแพลตฟอร์มไทยชนะ ประชาชนเช็คอิน- เช็คเอาท์ และประเมินมาตรการเมื่อใช้บริการ ป้องกันการแพร่ระบาดโรคโควิด 19 ระลอก 2
กระทรวงสาธารณสุข ย้ําผู้ประกอบการกิจการ/ร้านค้า ลงทะเบียนแพลตฟอร์มไทยชนะ ประชาชนเช็คอิน- เช็คเอาท์ และประเมินมาตรการเมื่อใช้บริการ ป้องกันการแพร่ระบาดโรคโควิด 19 ระลอก 2
วันนี้ (23 กันยายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี พญ.ศศิธร ตั้งสวัสดิ์ ผู้อํานวยการกองสํานักโรคไม่ติดต่อ แถลงข่าว “แพลตฟอร์มไทยชนะ” ว่า ภาครัฐได้นําแพลตฟอร์มไทยชนะมาใช้เป็นเครื่องมือในการป้องกันและลดความเสี่ยงในการแพร่กระจายโรคโควิด 19 ตั้งแต่ประมาณเดือนพฤษภาคม 2563 เพื่อให้การปฏิบัติตามมาตรการผ่อนคลายเป็นไปอย่างมีประสิทธิภาพ โดยให้ร้านค้า/สถานประกอบการปฏิบัติตามมาตรการหลักในการป้องกันโรคคือ การสวมหน้ากากอนามัย ล้างมือ ดูแลความสะอาด การเว้นระยะห่าง โดยให้ประชาชนประเมินการปฏิบัติของผู้ประกอบการ โดยข้อมูลจะส่งต่อให้ศูนย์ปฏิบัติการจังหวัด/อําเภอ ใช้ในการวางแผนการตรวจประเมินและให้คําแนะนําร้านค้า เจ้าหน้าที่สามารถบันทึกผลออนไลน์ สะดวกในการวิเคราะห์และรายงานผล นอกจากนี้ การลงทะเบียนในแพลตฟอร์มจะมีประโยชน์ในการสอบสวนโรคเมื่อมีผู้ที่ติดเชื้อในสถานที่นั้นๆ จะสามารถตรวจสอบว่าหาผู้ที่มีความเสี่ยงเข้าข่ายการสืบสวนโรคจากข้อมูลการเช็คอิน - เช็คเอาท์ จํากัดเป้าหมายให้แคบลง ทําให้การสอบสวนโรคทําได้อย่างถูกต้อง รวดเร็ว
สําหรับผู้ประกอบกิจการ/ ร้านค้า ขอให้ลงทะเบียนเข้าร่วมประเมินตนเอง ทางwww.ไทยชนะ.comตามประเภทกิจการซึ่งมี 22 กลุ่ม และยืนยันการปฏิบัติตามมาตรการป้องกันโรคที่กําหนด ระบุความหนาแน่น เพื่อรับคิวอาร์โค้ดของกิจการ/ ร้านค้าสําหรับประชาชนสแกนเมื่อเข้าไปใช้บริการในสถานที่นั้น สแกนคิวอาร์โค้ด และประเมินมาตรฐานเมื่อออกจากสถานที่ เป็นการควบคุมกํากับกิจการ/ร้านค้า ว่าได้มาตรฐานหรือไม่ ซึ่งข้อมูลของผู้ใช้ไทยชนะจะถูกนําไปใช้ในกรณีที่มีความเสี่ยงติดเชื้อในสถานที่นั้น ต้องสอบสวนโรค โดยมีการติดตาม 2 แบบ คือ หากใช้แอปพลิเคชันไทยชนะจะแจ้งให้รับทราบข้อมูลผ่านทางแอปพลิเคชัน หากสแกนคิวอาร์โค้ดด้วยกล้องโทรศัพท์จะส่งทาง SMS
“ขอให้ทุกกิจการ/ ร้านค้าช่วยกันลงทะเบียน และช่วยกันบอกกล่าวให้ประชาชนลงทะเบียนทุกครั้งที่เข้าใช้บริการและร่วมประเมินเพื่อช่วยกันปรับปรุงมาตรฐานป้องกันการแพร่กระจายเชื้อ การระบาดระลอก 2 จะไม่เกิดหากช่วยกันทั้งร้านค้าและประชาชน มีข้อสงสัยเกี่ยวกับการลงทะเบียนติดต่อสอบถามสายด่วน 1119” แพทย์หญิงศศิธรกล่าว
********************************** 23 กันยายน 2563
**********************************
รัฐบาลไทย-ข่าวทำเนียบรัฐบาล-ปลัดวธ.เยี่ยมให้กำลังใจชุมชนคุณธรรมฯ ต้นแบบ วัดสันทราย ซึ่งเป็น ๑ ใน ๑๐๐ ชุมชน ของโครงการพัฒนาต่อยอดทุนทางวัฒนธรรมตามรอยศาสตร์พระราชาเพื่อชุมชนเข้มแข็งอย่างยั่งยืน (บวร On Tour)
วันพุธที่ 23 กันยายน 2563
ปลัดวธ.เยี่ยมให้กําลังใจชุมชนคุณธรรมฯ ต้นแบบ วัดสันทราย ซึ่งเป็น ๑ ใน ๑๐๐ ชุมชน ของโครงการพัฒนาต่อยอดทุนทางวัฒนธรรมตามรอยศาสตร์พระราชาเพื่อชุมชนเข้มแข็งอย่างยั่งยืน (บวร On Tour)
ปลัดวธ.เยี่ยมให้กําลังใจชุมชนคุณธรรมฯ ต้นแบบ วัดสันทราย ซึ่งเป็น ๑ ใน ๑๐๐ ชุมชน ของโครงการพัฒนาต่อยอดทุนทางวัฒนธรรมตามรอยศาสตร์พระราชาเพื่อชุมชนเข้มแข็งอย่างยั่งยืน (บวร On Tour)
นายกฤษศญพงษ์ ศิริ ปลัดกระทรวงวัฒนธรรม เข้ากราบสักการะพระครูวรสุตตาเขตต์ เจ้าอาวาสวัดสันทราย อําเภอไชยปราการ จังหวัดเชียงใหม่ พร้อมเยี่ยมให้กําลังใจชุมชนคุณธรรมฯ ต้นแบบ วัดสันทราย ซึ่งเป็น ๑ ใน ๑๐๐ ชุมชน ของโครงการพัฒนาต่อยอดทุนทางวัฒนธรรมตามรอยศาสตร์พระราชาเพื่อชุมชนเข้มแข็งอย่างยั่งยืน (บวร On Tour) เพื่อศึกษาความเป็นต้นแบบและเป็นตัวอย่างให้ชุมชนคุณธรรมฯในพื้นที่นําไปพัฒนาต่อยอดขยายจาก ๑๐๐ ชุมชน เป็น ๑,๐๐๐ ชุมชนทั่วประเทศ โดยมีนายเสน่ห์ สายเย็นใจ วัฒนธรรมจังหวัดเชียงใหม่ ข้าราชการ ตัวแทนชุมชน และเจ้าหน้าที่ที่เกี่ยวข้องเข้าร่วม
โครงการ บวร On Tour เป็นโครงการที่กระทรวงวัฒนธรรม ส่งเสริมชุมชนคุณธรรมฯ ที่มีความพร้อมต้อนรับนักท่องเที่ยวเชิงวัฒนธรรม โดยใช้พลังบวรในการส่งเสริมการท่องเที่ยวชุมชน นําวิถีวัฒนธรรมที่เป็นเอกลักษณ์ของชุมชน มาสร้างแหล่งเรียนรู้ และเส้นทางการท่องเที่ยวเชิงวัฒนธรรม รวมถึงนําภูมิปัญญามาผลิตสินค้า ผลิตภัณฑ์ทางวัฒนธรรม เป็นเจ้าบ้านที่ดีต้อนรับนักท่องเที่ยวที่มาเยือนดุจญาติมิตร สร้างอาชีพ สร้างรายได้ และส่งเสริมเศรษฐกิจชุมชน
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 23 กันยายน 2563
วันพุธที่ 23 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 23 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นผู้เดินทางจากต่างประเทศ (ญี่ปุ่น 2 ราย, ฝรั่งเศส 1 ราย) ทุกรายเข้ากักตัวในสถานที่รัฐจัดให้ มีผู้ป่วยกลับบ้านได้ 2 ราย ทําให้มีผู้ป่วยกลับบ้านสะสม 3,345 ราย
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 23 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นผู้เดินทางจากต่างประเทศ (ญี่ปุ่น 2 ราย, ฝรั่งเศส 1 ราย) ทุกรายเข้ากักตัวในสถานที่รัฐจัดให้ มีผู้ป่วยกลับบ้านได้ 2 ราย ทําให้มีผู้ป่วยกลับบ้านสะสม 3,345 ราย หรือคิดเป็นร้อยละ 95.19 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 110 ราย หรือร้อยละ 3.13 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 59 ราย ผู้ป่วยสะสมทั้งสิ้น 3,514 ราย
สําหรับผู้ติดเชื้อรายใหม่วันนี้ เป็นผู้ที่เดินทางมาจาก
ญี่ปุ่น 2 รายเป็นเพศหญิง สัญชาติไทย อายุ 39 ปี อาชีพพนักงานบริษัท และ อายุ 53 ปี อาชีพแม่บ้าน เดินทางถึงประเทศไทยวันที่ 16 กันยายน 2563 เข้ากักตัวในสถานที่รัฐจัดให้ (State Quarantine) ที่จังหวัดชลบุรี พบเชื้อจากการตรวจครั้งแรก วันที่ 21 กันยายน 2563 (วันที่ 5 ของการกักตัว) ไม่มีอาการ
ฝรั่งเศส1 รายเป็นเพศชาย สัญชาติไทย อายุ 22 ปี อาชีพนักศึกษา เดินทางถึงประเทศไทยวันที่ 18 กันยายน 2563 เข้ากักตัวในสถานที่รัฐจัดให้ (State Quarantine) ที่จังหวัดชลบุรี พบเชื้อจากการตรวจครั้งแรก วันที่ 21 กันยายน 2563 (วันที่ 3 ของการกักตัว) ไม่มีอาการ โดยก่อนหน้านี้พบผู้ติดเชื้อจากเที่ยวบินเดียวกัน 3 ราย ซึ่งเดินทางมาจากประเทศโมร็อกโก ทุกรายได้เข้าสู่ระบบกักกันและส่งต่อรักษาที่โรงพยาบาล
แพทย์หญิงวลัยรัตน์ ไชยฟู ผู้อํานวยการกองระบาดวิทยา กรมควบคุมโรค กล่าวว่า สถานการณ์ผู้ติดเชื้อโควิด 19 ของประเทศไทยในช่วง 3 สัปดาห์ที่ผ่านมา เป็นการพบผู้ติดเชื้อมาจากต่างประเทศ ทําให้ภาพรวมของประเทศไทยตั้งแต่พบการระบาดจนถึงขณะนี้ มีผู้ติดเชื้อในประเทศ 2,445 ราย เป็นผู้ที่เดินทางมาจากต่างประเทศ 1,069 ราย เข้าสถานกักกันที่ราชการกําหนด 576 ราย และได้ส่งต่อรักษาที่โรงพยาบาลทุกราย
ปัจจุบันประเทศไทยได้ผ่านพ้นการระบาดในระลอกแรกไปแล้ว ช่วงนี้ทุกภาคส่วนได้เตรียมการและเตรียมความพร้อมในการรับมือหากเกิดการระบาดในประเทศระลอกที่ 2 อย่างไรก็ตาม กระทรวงสาธารณสุขขอเน้นย้ําประชาชน ห้างร้าน องค์กรทุกแห่ง ดําเนินกิจการและใช้ชีวิตตามปกติในรูปแบบวิถีชีวิตใหม่ต่อเนื่อง เช่น การสวมหน้ากากอนามัย/หน้ากากผ้าให้เกิดความเคยชิน เว้นระยะห่าง ล้างมือบ่อยๆ การลดความแออัด การลงทะเบียนเข้าออกสถานที่เข้าใช้บริการผ่านแอปพลิเคชันและแพลตฟอร์มไทยชนะทุกครั้ง ช่วยให้ประเทศไทยผ่านพ้นวิกฤติ สามารถควบคุมการระบาดของโรคโควิด 19 ได้ นอกจากนี้ ขอให้ทุกคนสังเกตอาการเจ็บป่วยของตนเองและคนรอบข้าง หากไปในที่ชุมชนกลับมา แล้วมีอาการระบบทางเดินหายใจ เช่น ไอ เจ็บคอ มีน้ํามูก การรับรสและกลิ่นลดลง หรือมีภาวะปอดอักเสบ ให้ไปพบแพทย์ที่โรงพยาบาลทุกแห่งเพื่อตรวจหาเชื้อได้ทันทีโดยสามารถเบิกจ่ายได้ตามสิทธิการรักษา
************************** 23 กันยายน 2563
รัฐบาลไทย-ข่าวทำเนียบรัฐบาล-"เราทำความดี เพื่อชาติ ศาสน์ กษัตริย์"
วันพุธที่ 23 กันยายน 2563
"เราทําความดี เพื่อชาติ ศาสน์ กษัตริย์"
สํานักงานปลัดกระทรวงกลาโหม จัดกิจกรรมโครงการจิตอาสา ได้จัดบรรยายในหัวข้อ "สถาบันพระมหากษัตริย์กับประเทศไทย"
โดยวิทยากรจิตอาสา 904 เพื่อสร้างความรู้ เผยแพร่และปลูกฝังให้มีความรู้ ความเข้าใจที่ถูกต้องในพระมหากรุณาธิคุณ ของพระบาทสมเด็จพระเจ้าอยู่หัว และสถาบันพระมหากษัตริย์ ให้กับ นายทหารชั้นผู้ใหญ่ ข้าราชการในสังกัดสํานักงานปลัดกระทรวงกลาโหม นักเรียน และครูจากโรงเรียนที่มีที่ตั้งอยู่บริเวณโดยรอบกระทรวงกลาโหม โดย พลเอก ณัฐ อินทรเจริญ ปลัดกระทรวงกลาโหม เป็นประธานในพิธีเปิดกิจกรรมโครงการจิตอาสา "เราทําความดี เพื่อชาติ ศาสน์ กษัตริย์" ณ ห้องพินิตประชานาถ ในศาลาว่าการกลาโหม (23 กันยายน 2563)
รัฐบาลไทย-ข่าวทำเนียบรัฐบาล-ปลัดวธ.เข้าร่วมการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๔/๒๕๖๓
วันพุธที่ 23 กันยายน 2563
ปลัดวธ.เข้าร่วมการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๔/๒๕๖๓
ปลัดวธ.เข้าร่วมการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๔/๒๕๖๓
วันที่ ๒๓ กันยายน ๒๕๖๓ เวลา ๑๐.๐๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๔/๒๕๖๓ โดยมีนายกฤษศญพงษ์ ศิริ ปลัดกระทรวงวัฒนธรรม และหัวหน้าส่วนราชการจากหน่วยงานต่างๆ เข้าร่วม ณ ตึกสันติไมตรี (หลังนอก) ทําเนียบรัฐบาล
รัฐบาลไทย-ข่าวทำเนียบรัฐบาล-ขับเคลื่อนไทยไปด้วยกัน
วันพุธที่ 23 กันยายน 2563
ขับเคลื่อนไทยไปด้วยกัน
รมว.เฉลิมชัย ประชุมติดตามการดําเนินการตามแนวคิดการขับเคลื่อนไทยไปด้วยกัน ระดับพื้นที่จังหวัดเพชรบุรี
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยภายหลังการประชุมติดตามการดําเนินการตามแนวคิดการขับเคลื่อนไทยไปด้วยกันระดับพื้นที่จังหวัดเพชรบุรีณศาลากลางจังหวัดเพชรบุรีว่าที่ประชุมได้รายงานสถานการณ์และแนวทางการแก้ปัญหาในด้านต่างๆทั้งด้านเศรษฐกิจด้านสังคมด้านทรัพยากรธรรมชาติและสิ่งแวดล้อมและปัญหาด้านอื่นๆของจังหวัดเพชรบุรีโดยสถานการณ์ด้านเศรษฐกิจได้มีการรายงานผลผลิตภาคการเกษตรตกต่ําจากสถานการณ์แพร่ระบาดของโรคติดเชื้อไวรัสโคโรนา2019 (Covid-19)ซึ่งในส่วนของกระทรวงเกษตรและสหกรณ์ได้รายงานถึงแนวทางการแก้ปัญหาราคากุ้งและราคาปลากะพงตกต่ําเนื่องจากตลาดต่างประเทศไม่มีคําสั่งซื้อหรือซื้อน้อยลงจึงเกิดภาวะล้นตลาดทําให้ราคาตกต่ําเกษตรกรมีรายได้ลดลงจึงได้มีแนวทางในการแก้ไขโดยกรมประมงได้วางแผนร่วมกับชมรมผู้เลี้ยงกุ้งเพื่อหาแนวทางแก้ไขปัญหาราคากุ้งขาวและจัดทําโครงการเพิ่มขีดความสามารถด้านการผลิตและการตลาดกุ้งทะเลเพื่อการบริโภคภายในประเทศปี2561 - 2564โดยช่วยเหลือลูกพันธุ์กุ้งไม่เกิน40,000บาท/รายและสําหรับการดําเนินการของผลผลิตปลากะพงสํานักงานประมงจังหวัดได้ประสานกับสํานักงานพาณิชย์จังหวัดในการหาแหล่งรับซื้อผลผลิตให้กับเกษตรกรซึ่งปัจจุบันนี้อยู่ระหว่างดําเนินการ
นอกจากนี้ยังได้มีแนวทางในการแก้ไขปัญหาสินค้าเกษตร"เกลือทะเล(เกลือสมุทร)"โดยปัจจุบันมีพื้นที่ทํานาเกลือ81,485ไร่โดยจังหวัดเพชรบุรีมีพื้นที่29,000หรือร้อยละ47โดยปัญหาในขณะนี้คือมีการนําเข้าเกลือจากต่างประเทศและถูกเกลือสินเธาว์ตีตลาดเนื่องจากมีราคาถูกกว่าและการออกประกาศกระทรวงสาธารณสุขเรื่อง"เกลือบริโภค"ซึ่งกระทรวงเกษตรฯมีการตั้งคณะกรรมการดูแลเรื่องนี้โดยเฉพาะและมีการแก้ไขปัญหามาอย่างต่อเนื่อง
ทั้งนี้ข้อมูลด้านการเกษตรของจังหวัดเพชรบุรีมีพื้นที่เกษตรกรรม882,695ไร่คิดเป็นร้อยละ22.69ของพื้นที่ทั้งหมดแบ่งเป็นปลูกข้าว315,828ไร่พืชไร่236,363ไร่พืชสวน209,485ไร่และการเกษตรอื่นๆ121,019ไร่โดยมีพื้นที่ชลประทาน656,000ไร่คิดเป็นร้อยละ64.00ของพื้นที่เกษตรกรรมโดยอ่างเก็บน้ําขนาดใหญ่และอ่างเก็บน้ําขนาดกลางมีปริมาณน้ําเก็บกักรวมกันประมาณ264ล้านลบ.ม.หรือคิดเป็นร้อยละ32ของความจุอ่างรวมกันสําหรับการเพาะปลูกพืชฤดูฝนของจังหวัดเพชรบุรีปี2563/2564กระทรวงเกษตรฯโดยกรมชลประทานมีแผนการเพาะปลูกทั้งสิ้น158,320ไร่แบ่งออกเป็นในเขตพื้นที่ชลประทาน129,670ไร่และนอกเขตพื้นที่ชลประทาน28,650ไร่ปัจจุบันทําการเพาะปลูกไปแล้วประมาณ44,782ไร่
"นายกรัฐมนตรีมีความห่วงใยต่อพี่น้องประชาชนจึงมีแนวทางให้ตัวแทนของรัฐบาลมารับฟังปัญหาด้วยตัวเองเพื่อแก้ปัญหาได้ตรงจุดซึ่งในวันนี้จะรับข้อเสนอทุกข้อเพื่อรวบรวมประเด็นต่างๆทั้งในส่วนของกระทรวงเกษตรฯและกระทรวงต่างๆที่เกี่ยวข้องนําเสนอต่อนายกรัฐมนตรีเพื่อหาแนวทางแก้ไขปัญหาต่อไปส่วนไหนที่สามารถดําเนินการแก้ไขได้จะดําเนินการแก้ไขในทันทีนอกจากนี้ได้มอบหมายผู้ว่าราชการจังหวัดให้บูรณาการร่วมกันกับทุกภาคส่วนทั้งภาครัฐภาคเอกชนและภาคประชาชนต้องรับฟังและรู้ปัญหาที่แท้จริงจะได้แก้ปัญหาได้ถูกจุดอีกทั้งต้องมีการประชาสัมพันธ์สร้างการรับรู้ต่อประชาชนมีการส่งข้อมูลข่าวสารที่เป็นประโยชน์ต่อประชาชนโดยตรงอย่างไรก็ตามจากสถานการณ์โควิด-19รัฐบาลมีระบบการป้องกันเป็นอันดับต้นๆของโลกซึ่งวิกฤตในครั้งนี้ต้องทําให้เป็นโอกาสให้ได้จึงได้มีมาตรการในเชิงรุกและอยากให้ทุกภาคส่วนยังคงดําเนินตามมาตรการที่เข้มงวดต่อไป"นายเฉลิมชัยกล่าว
รัฐบาลไทย-ข่าวทำเนียบรัฐบาล-รมว.พม. เชิญร่วมงาน MICE วิสาหกิจชุมชนแก้วิกฤตประเทศ ช่วยสร้างงาน กระจายรายได้สู่ชุมชน ที่มหาวิทยาลัยนเรศวร จ.พิษณุโลก
วันพุธที่ 23 กันยายน 2563
รมว.พม. เชิญร่วมงาน MICE วิสาหกิจชุมชนแก้วิกฤตประเทศ ช่วยสร้างงาน กระจายรายได้สู่ชุมชน ที่มหาวิทยาลัยนเรศวร จ.พิษณุโลก
รมว.พม. เชิญร่วมงาน MICE วิสาหกิจชุมชนแก้วิกฤตประเทศ ช่วยสร้างงาน กระจายรายได้สู่ชุมชน ที่มหาวิทยาลัยนเรศวร จ.พิษณุโลก
วันนี้ (23 ก.ย. 63) เวลา 09.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดการสัมมนา “MICE วิสาหกิจชุมชนแก้วิกฤตประเทศ” พร้อมทั้งปาฐกถาพิเศษเชิงนโยบาย ในหัวข้อ “MICE วิสาหกิจชุมชนแก้วิกฤตประเทศ” ซึ่งกระทรวงการพัฒนาสังคมและความมั่นคงของมนุษย์ (พม.) ร่วมกับสํานักงานคณะกรรมการส่งเสริมวิทยาศาสตร์ วิจัยและนวัตกรรม (สก.สว.) และมหาวิทยาลัยนเรศวร จัดขึ้นระหว่างวันที่ 23-24 กันยายน 2563 ณ ห้องประชุมมหาราช ศูนย์แสดงนิทรรศการและจัดการประชุมนานาชาติ สมเด็จพระนเรศวรมหาราช มหาวิทยาลัยนเรศวร จังหวัดพิษณุโลก
นายจุติ กล่าวว่า การประชุมสัมมนา “MICE วิสาหกิจชุมชนแก้วิกฤตประเทศ” นับเป็นงานแรกที่จัดขึ้น ณ ศูนย์แสดงนิทรรศการและจัดการประชุมนานาชาติ สมเด็จพระนเรศวรมหาราช มหาวิทยาลัยนเรศวร เพื่อสร้างโอกาสทางธุรกิจให้กับชุมชนในพื้นที่ โดยอุตสาหกรรมไมซ์ (MICE) จะช่วยต่อยอดเศรษฐกิจชุมชนซึ่งเป็นเศรษฐกิจรากหญ้าของประเทศให้มีความเข้มแข็ง และมีความพร้อมในการสร้างงาน สร้างรายได้ ด้วยมุ่งเน้นการพัฒนาพื้นที่และวิสาหกิจชุมชนเป็นสําคัญ เป็นการช่วยกระจายรายได้สู่ภูมิภาค เสริมสร้างศักยภาพของชุมชนที่เข้มแข็งรวมทั้งเพิ่มทักษะในการบริหารจัดการและต่อยอดความยั่งยืนให้กับชุมชนในการทําธุรกิจเพื่อพัฒนาคุณภาพชีวิตและความมั่นคงของสังคมต่อไป
นายจุติ กล่าวต่อไปว่า การขับเคลื่อนประเทศไทยไปด้วยกันโดยไม่ทิ้งใครไว้ข้างหลังตามนโยบายของนายกรัฐมนตรี เราสามารถทําร่วมกันได้ทั้งประเทศในระดับจังหวัดและภูมิภาค ซึ่งกระทรวงการพัฒนาสังคมและความมั่นคงของมนุษย์ (พม.) มีภารกิจสําคัญในการให้บริการสวัสดิการสังคมสําหรับกลุ่มเป้าหมายตั้งแต่เด็ก เยาวชน ผู้สูงอายุ คนพิการ และผู้ด้อยโอกาส รวมทั้งราษฎรบนพื้นที่สูงโดยน้อมนําศาสตร์พระราชา พร้อมด้วยเทคโนโลยีทันสมัยมาประยุกต์ใช้ แต่ยังคงรักษาขนบธรรมเนียมและวัฒนธรรมอันดีงามไว้ เพื่อส่งเสริมและสนับสนุนให้ชุมชนเป็นสถานที่ท่องเที่ยวสําหรับการสร้างงาน สร้างรายได้ที่พอเพียงและมั่นคงให้กับกลุ่มเป้าหมายในพื้นที่
นายจุติ กล่าวเพิ่มเติมว่า วันนี้ ตนได้ทดลองนั่งรถวีลแชร์ไฟฟ้า ประดิษฐ์โดยศูนย์วิจัยและพัฒนานวัตกรรมยานยนต์ (MOVE) คณะวิศวกรรมศาสตร์ สาขาวิศวกรรมเครื่องกล มหาวิทยาลัยนเรศวร ซึ่งต่อไปจะมีการพัฒนาให้มีน้ําหนักเบาและลดต้นทุนการผลิตให้มีราคาลดลงสําหรับประชาชนทั่วไป และเยี่ยมชมบูธนิทรรศการ นวัตกรรมเทคโนโลยี และร้านค้าจําหน่ายสินค้าชุมชนและหน่วยงานต่างๆ ทั้งภาครัฐ ภาคเอกชนและภาควิชาการในจังหวัดพิษณุโลก อุตรดิตถ์ พิจิตรกําแพงเพชร สุโขทัย เพชรบูรณ์และตาก รวมกว่า 40 บูธ ทั้งนี้ ขอเชิญชวนพี่น้องประชาชนที่สนใจเข้าร่วมงานได้ตั้งแต่วันนี้ถึงพรุ่งนี้ (24 ก.ย. 63) เวลา 09.00 น. เป็นต้นไป ณ ห้องประชุมมหาราช ศูนย์แสดงนิทรรศการและจัดการประชุมนานาชาติ สมเด็จพระนเรศวรมหาราช มหาวิทยาลัยนเรศวร จังหวัดพิษณุโลก
รัฐบาลไทย-ข่าวทำเนียบรัฐบาล-ทำไม❓ เราจึงเห็น "ทหาร" ออกไปช่วยเหลือประชาชน
วันพุธที่ 23 กันยายน 2563
ทําไม❓ เราจึงเห็น "ทหาร" ออกไปช่วยเหลือประชาชน
#กระทรวงกลาโหม
#ทหารช่วยเหลือประชาชน
รัฐบาลไทย-ข่าวทำเนียบรัฐบาล-ประธานาธิบดีอิหร่านฝากชื่นชมการควบคุมสถานการณ์โควิด-19 ของไทย
วันพุธที่ 23 กันยายน 2563
ประธานาธิบดีอิหร่านฝากชื่นชมการควบคุมสถานการณ์โควิด-19 ของไทย
ประธานาธิบดีอิหร่านฝากชื่นชมการควบคุมสถานการณ์โควิด-19 ของไทย
วันนี้ (23 กันยายน 2563) เวลา 15.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายซัยยิด เรซา โนบัคตี (H.E. Mr. Seyed Reza Nobakhti) เอกอัครราชทูตสาธารณรัฐอิสลามอิหร่านประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับหน้าที่ นายอนุชา บูรพชัยศรี โฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรีกล่าวต้อนรับและยินดีในการดํารงตําแหน่งเอกอัครราชทูตสาธารณรัฐอิสลามอิหร่านประจําประเทศไทย รัฐบาลไทยพร้อมสนับสนุนการปฏิบัติงานของเอกอัครราชทูตฯ อย่างเต็มที่ พร้อมยืนยันจะสานต่อความสัมพันธ์อันดีระหว่างไทยกับอิหร่านที่มีมาอย่างยาวนาน เพื่อให้ประชาชนของทั้งสองประเทศจะได้รับผลประโยชน์ร่วมกันในทุกมิติ
เอกอัครราชทูตอิหร่านฯ ได้กล่าวขอบคุณนายกรัฐมนตรีที่ให้เข้าเยี่ยมคารวะในวันนี้ พร้อมกล่าวว่าประธานาธิบดีอิหร่านฝากชื่นชมความสําเร็จของไทยในการควบคุมการแพร่ระบาดของไวรัสโคโรนา 2019 (โควิด-19) ซึ่งนายกรัฐมนตรีได้ให้กําลังใจรัฐบาล และประชาชนชาวอิหร่านให้ผ่านพ้นวิกฤตินี้ไปด้วยกัน โดยที่ผ่านมารัฐบาลไทยได้บริจาคชุดอุปกรณ์ตรวจสอบการติดเชื้อโรคโควิด-19 และบริจาคเงินช่วยเหลือแก่อิหร่าน
โอกาสนี้ ทั้งสองฝ่ายหารือเกี่ยวกับการเพิ่มพูนความร่วมมือทวิภาคี ด้านเศรษฐกิจ เห็นพ้องที่จะร่วมกันฟื้นฟูเศรษฐกิจภายหลังสถานการณ์โควิด-19 ที่จะสนับสนุนการเจรจา การค้า และการส่งออกระหว่างกันมากยิ่งขึ้น ในด้านสาธารณสุข นายกรัฐมนตรียินดีสนับสนุนความร่วมมือทางด้านสาธารณสุขแก่อิหร่าน ในส่วนที่ไทยมีความเชี่ยวชาญ และยินดีที่ทั้งสองฝ่ายได้แลกเปลี่ยนองค์ความรู้ และประสบการณ์ระหว่างกัน นอกจากนี้ ทั้งสองฝ่ายเห็นพ้องสนับสนุนด้านวัฒนธรรมและการท่องเที่ยวซึ่งมีความสัมพันธ์อันดีมาอย่างยาวนาน ฝ่ายไทยมีเอกลักษณ์ และมีอัตลักษณ์ที่สวยงาม สามารถส่งเสริมเป็นพื้นฐานของความสัมพันธ์ในระดับประชาชน
ในช่วงท้าย นายกรัฐมนตรีขอบคุณเอกอัครราชทูตอิหร่านฯ และรัฐบาลอิหร่านที่ช่วยเหลือ ประสานงานและอํานวยความสะดวกในการส่งคนไทยในอิหร่านกลับประเทศไทยในช่วงการแพร่ระบาดของโรคโควิด-19 รวมไปถึงช่วยดูแลคนไทยในอิหร่าน ซึ่งฝ่ายเอกอัครราชทูตพร้อมสนับสนุนการดูแลอํานวยความสะดวกแก่คนไทยอย่างเต็มที่
*****************
รัฐบาลไทย-ข่าวทำเนียบรัฐบาล-ไวรัสโควิด-19 แพร่กระจายได้เฉพาะในอากาศหนาว ไม่แพร่ในอากาศร้อนชื้น จริงหรือไม่ ??
วันพุธที่ 23 กันยายน 2563
ไวรัสโควิด-19 แพร่กระจายได้เฉพาะในอากาศหนาว ไม่แพร่ในอากาศร้อนชื้น จริงหรือไม่ ??
ไวรัสโควิด-19 แพร่กระจายได้เฉพาะในอากาศหนาว  จริงหรือไม่ ??
Q : ไวรัสโควิด-19 แพร่กระจายได้เฉพาะในอากาศหนาว ไม่แพร่ในอากาศร้อนชื้น จริงหรือไม่ ??
A : ไม่จริง เพราะเชื้อไวรัสโควิด-19 สามารถแพร่กระจายได้ในทุกสภาพอากาศ ดังนั้นไม่ว่าจะอยู่ในสภาพอากาศใด ต้องปฏิบัติตามหลักสุขอนามัยที่ดี คือล้างมือบ่อยๆ ปิดปากเวลาไอจาม หรือสวมหน้ากากอนามัย
รัฐบาลไทย-ข่าวทำเนียบรัฐบาล-กสร. เปิดศูนย์ปฏิบัติการป้องกันและแก้ไขปัญหาการเลิกจ้างจากสถานการณ์โควิด 19  เพื่อเป็นช่องทางให้คำปรึกษา และช่วยเหลือนายจ้าง-ลูกจ้าง
วันพุธที่ 23 กันยายน 2563
กสร. เปิดศูนย์ปฏิบัติการป้องกันและแก้ไขปัญหาการเลิกจ้างจากสถานการณ์โควิด 19  เพื่อเป็นช่องทางให้คําปรึกษา และช่วยเหลือนายจ้าง-ลูกจ้าง
กรมสวัสดิการและคุ้มครองแรงงานเปิด“ศูนย์ปฏิบัติการป้องกันและแก้ไขปัญหาการเลิกจ้างจากสถานการณ์โรคโควิด 19” เพื่อเป็นกลไกในการทํางานเชิงรุก ซึ่งจะเฝ้าระวัง และติดตามสถานการณ์การเลิกจ้าง พร้อมให้คําปรึกษา ช่วยเหลือนายจ้าง-ลูกจ้างได้เข้าถึงสิทธิตามกฎหมาย
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ส่งผลกระทบต่อภาคธุรกิจทั้งในด้านการเพิ่มขึ้นของค่าใช้จ่าย แต่รายได้ลดลง ทําให้ผลประกอบการขาดความสมดุล หนทางในการแก้ปัญหาของ สถานประกอบกิจการ คือการเลิกจ้างพนักงาน ซึ่งจากการเก็บข้อมูลของกรม พบว่าในช่วงเดือนตุลาคม 2562 - กันยายน 2563 มีลูกจ้างที่ถูกเลิกจ้างและมายื่นคําร้องกับพนักงานตรวจแรงงานจากสถานประกอบกิจการ 1,425 แห่ง จํานวน 22,634 คน กรมฯ ได้ดําเนินการให้ลูกจ้างได้รับสิทธิประโยชน์แล้วรวมทั้งสิ้น จํานวน 376,997,561 บาท ดังนั้นเพื่อรองรับผลกระทบจากสถานการณ์การแพร่ระบาดของโรคดังกล่าว ประกอบกับนโยบายของรัฐบาลที่ได้ให้ความสําคัญกับการขับเคลื่อนประเทศไทยโดยเฉพาะการเร่งฟื้นฟูระบบเศรษฐกิจภายหลังสถานการณ์โรคโควิด 19 ให้กลับมาเป็นปกติโดยเร็วกรมจึงจัดตั้ง “ศูนย์ปฏิบัติการป้องกันและแก้ไขปัญหาการเลิกจ้างจากสถานการณ์โรคโควิด 19” ที่ถือเป็นกลไกหนึ่งในการทํางานเชิงรุก โดยการเฝ้าระวังและติดตามรายงานสถานการณ์การเลิกจ้าง การให้คําปรึกษา และช่วยเหลือ ตลอดจนการบูรณาการการทํางานร่วมกันระหว่างหน่วยงานภายใน และหน่วยงานภายนอกทั้งภาครัฐ และเอกชน อันจะส่งผลให้ลูกจ้างเข้าถึงสิทธิประโยชน์ตามกฎหมายมากยิ่งขึ้น และมีคุณภาพชีวิตที่ดี
อธิบดี กสร. กล่าวเพิ่มเติมว่า “ศูนย์ปฏิบัติการป้องกันและแก้ไขปัญหาการเลิกจ้างจากสถานการณ์โรคโควิด 19” (Prevention and Problem Solving on Termination of Employment Operation Center) หรือเรียกโดยย่อว่า ศปลค. (PSTC) มีสํานักงานตั้งอยู่ที่ กองคุ้มครองแรงงาน ชั้น 10 กรมสวัสดิการคุ้มครองแรงงาน อาคารกระทรวงแรงงาน จะทําหน้าที่ในการติดตาม เฝ้าระวังสถานการณ์การเลิกจ้าง ตลอดจนประสานงานด้านการข่าว รวบรวมข้อมูลที่เกี่ยวข้องมากําหนดเป็นแนวทางแก้ไขหากสถานการณ์ยังไม่ยุติ รวมทั้งการให้ความช่วยเหลือ เป็นที่ปรึกษา แนะนําในการป้องกันและแก้ไขปัญหาเลิกจ้างแก่หน่วยปฏิบัติ หรือสถานประกอบกิจการ ตลอดจนประสานหน่วยงานที่เกี่ยวข้อง ทั้งหน่วยงานภาครัฐ องค์กรพัฒนาเอกชน และเครือข่ายภาคประชาสังคมในการให้ความช่วยเหลือนายจ้างและลูกจ้างต่อไป
รัฐบาลไทย-ข่าวทำเนียบรัฐบาล-กรมบัญชีกลางเพิ่มเติมรายการยาหรือสารอาหารสำหรับผู้ป่วยโรคไตวายเรื้อรังให้สามารถเบิกและนำไปใช้นอกสถานพยาบาลของทางราชการได้
วันพุธที่ 23 กันยายน 2563
กรมบัญชีกลางเพิ่มเติมรายการยาหรือสารอาหารสําหรับผู้ป่วยโรคไตวายเรื้อรังให้สามารถเบิกและนําไปใช้นอกสถานพยาบาลของทางราชการได้
กรมบัญชีกลางปรับปรุงการเบิกจ่ายค่ายาหรือสารอาหารสําหรับผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียม ให้ผู้ป่วยที่จําเป็นต้องได้รับสารอาหารในระหว่างฟอกเลือด สามารถเบิกสารอาหารจากสถานพยาบาลของทางราชการ เพื่อนําไปใช้ในสถานพยาบาลเอกชนได้
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า กรมบัญชีกลางได้ดําเนินโครงการเบิกจ่ายตรงค่ารักษาพยาบาลทดแทนไตในผู้ป่วยไตวายเรื้อรังด้วยวิธีไตเทียมมาอย่างต่อเนื่อง และปัจจุบันการให้ยาหรือสารอาหารบางกรณี ผู้ป่วยสามารถเข้ารับบริการในหน่วยบริการปฐมภูมิหรือที่บ้าน โดยการกํากับของผู้ประกอบวิชาชีพได้ และเพื่อเตรียมการรองรับบริการทางการแพทย์ที่จะเกิดขึ้นในอนาคต กรมบัญชีกลางอาศัยอํานาจตามหลักเกณฑ์กระทรวงการคลังว่าด้วยวิธีการเบิกจ่ายเงินสวัสดิการเกี่ยวกับการรักษาพยาบาล พ.ศ.2553 จึงได้ปรับปรุงการเบิกจ่ายค่ายาหรือสารอาหารสําหรับผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียมร่วมกับสมาคมโรคไตแห่งประเทศไทย โดยกําหนดให้ผู้ป่วยที่มีความจําเป็นต้องได้รับสารอาหารในระหว่างฟอกเลือด สามารถเบิกสารอาหารจากสถานพยาบาลของทางราชการ เพื่อนําไปใช้ในสถานพยาบาลเอกชนได้
“การเบิกจ่ายยาหรือสารอาหารที่จะต้องบริหารจัดการในสถานพยาบาลโดยผู้ประกอบวิชาชีพเวชกรรม ให้เบิกจ่ายได้เฉพาะกรณีที่ใช้กับผู้ป่วยในขณะที่อยู่ในสถานพยาบาลเท่านั้น มิให้เบิกจ่ายเพื่อนําไปใช้นอกสถานพยาบาล ยกเว้นยาหรือสารอาหารตามหลักเกณฑ์และรายการที่กรมบัญชีกลางกําหนด และรายการยาหรือสารอาหารสําหรับผู้ป่วยโรคไตวายเรื้อรังที่รักษาด้วยวิธีการฟอกเลือดด้วยเครื่องไตเทียม สามารถเบิกยาหรือสารอาหารดังกล่าวจากสถานพยาบาลของทางราชการ เพื่อนําไปใช้ในหน่วยไตเทียม (สถานพยาบาลเอกชน) ได้ ตามความเห็นของแพทย์ผู้รักษาที่สถานพยาบาลของทางราชการ โดยอ้างอิงมาตรฐานทางการแพทย์ที่สมาคมโรคไตแห่งประเทศไทยหรือราชวิทยาลัยที่เกี่ยวข้องได้กําหนดไว้ นอกจากการเพิ่มเติมรายการยาหรือสารอาหารที่จําเป็นข้างต้นแล้ว ยังกําหนดให้ผู้ป่วยโรคอื่น หรือผู้ป่วยโรคไตวายเรื้อรัง หรือผู้ป่วยโรคไตวายเรื้อรังระยะสุดท้ายที่บําบัดทดแทนไตด้วยวิธีการอื่นซึ่งมิใช่การฟอกเลือดด้วยเครื่องไตเทียม ให้สามารถเบิกยากระตุ้นการสร้างเม็ดเลือดแดง (Erythropoietin) เพื่อนําไปใช้นอกสถานพยาบาลของทางราชการได้ ตามความจําเป็นและคําแนะนําของแพทย์ผู้ทําการรักษา ทั้งนี้ การเบิกจ่ายค่ายาหรือสารอาหารข้างต้น ให้สถานพยาบาลของทางราชการเป็นผู้เบิกแทนผู้มีสิทธิในระบบเบิกจ่ายตรงเท่านั้น หากมีข้อสงสัยสามารถสอบถามรายละเอียดเพิ่มเติมได้ที่ กองสวัสดิการรักษาพยาบาล กรมบัญชีกลาง หมายเลข 02 127 7000 ต่อ 4614 4441 4355 6852 6854 หรือสอบถามที่ Call Center กรมบัญชีกลาง 02 270 6400 ในวัน เวลาราชการ” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-"เด็กคิด เด็กทำ เด็กนำ ผู้ใหญ่หนุน"
วันพุธที่ 23 กันยายน 2563
"เด็กคิด เด็กทํา เด็กนํา ผู้ใหญ่หนุน"
พิธีลงนามบันทึกความเข้าใจ (MOU) ระหว่าง สํานักงานปลัดกระทรวงกลาโหม, กระทรวงพัฒนาสังคมและความมั่นคงของมนุษย์, สํานักงานปลัดกระทรวงศึกษาธิการ และสํานักงานปลัดกระทรวงมหาดไทย
ว่าด้วยการบูรณาการความร่วมมือในการผนึกกําลังกันปลูกจิตสํานึกรัก เมืองไทยให้กับเด็กและเยาวชน ในการพัฒนาเด็กและเยาวชนให้มีความรับผิดชอบต่อผลประโยชน์ ส่วนรวม พร้อมกับเปิดตัวโครงการส่งเสริมแลัพัฒนาเครือข่ายสถานีวิทยุเพื่อเด็ก และเยาวชนสร้างสรรค์สังคม DCY Radio Network เป็นโครงการนําร่อง การบูรณาร่วมมือกันทั้ง 4 หน่วยงานหลัก ส่งเสริมให้เกิดเครือข่ายสถานีวิทยุกระจายเสียงเพื่อเด็กและเยาวชน โดยมีสถานีวิทยุเครือข่ายสีขาวสํานักงานปลัดกระทรวงกลาโหมและสถานีวิทยุเครือข่ายวิทยุเพื่อเด็กและสังคม จํานวน 212 สถานีมาร่วมเป็นเครือข่าย ณ กระทรวงพัฒนาสังคมและความมั่นคงของมนุษย์ (22 กันยายน 2563)
รัฐบาลไทย-ข่าวทำเนียบรัฐบาล-กรมบัญชีกลางจับมือ ป.ป.ท. MOU สร้างความร่วมมือทางวิชาการ และส่งเสริมธรรมาภิบาลต่อต้านการทุจริต
วันพุธที่ 23 กันยายน 2563
กรมบัญชีกลางจับมือ ป.ป.ท. MOU สร้างความร่วมมือทางวิชาการ และส่งเสริมธรรมาภิบาลต่อต้านการทุจริต
กรมบัญชีกลางลงนามบันทึกข้อตกลงกับสํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) เรื่อง ความร่วมมือทางวิชาการและส่งเสริมธรรมาภิบาลต่อต้านการทุจริต
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยภายหลังการลงนามบันทึกข้อตกลงกับสํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) เรื่อง ความร่วมมือทางวิชาการและส่งเสริมธรรมาภิบาลต่อต้านการทุจริต ภายใต้โครงการจัดทําหลักสูตรให้ความรู้แก่ภาคเอกชนในการกําหนดมาตรการป้องกันการจ่ายสินบน และการทุจริตทุกรูปแบบ ประจําปีงบประมาณ พ.ศ. 2563 ณ ห้องแซฟไฟร์ 202 อาคารอิมแพค ฟอรั่ม เมืองทองธานี ว่ากรมบัญชีกลางให้ความสําคัญกับการป้องกันและปราบปรามการทุจริต และพร้อมให้ความร่วมมือกับหน่วยงานที่เกี่ยวข้องในการดําเนินการด้านต่าง ๆ ซึ่งพิธีลงนามบันทึกข้อตกลงฯ ดังกล่าว มีวัตถุประสงค์หลักเพื่อร่วมกันขับเคลื่อนการป้องกันและปราบปรามการทุจริต กําหนดแนวทางแก้ไขปัญหาการทุจริตให้เป็นไปตามยุทธศาสตร์ชาติสอดคล้องกับนโยบายรัฐบาลและแนวทางการดําเนินงานที่เกี่ยวข้อง โดยจะมีการผลักดันและส่งเสริมระบบธรรมาภิบาลในการดําเนินงานของภาครัฐและภาคเอกชนในด้านการมีส่วนร่วมของภาคประชาชนและผู้ประกอบการในการป้องกันการทุจริตในการจัดซื้อจัดจ้างภาครัฐ ให้มีประสิทธิภาพและเกิดประสิทธิผลมากยิ่งขึ้น
“การลงนามดังกล่าวยังเป็นการแลกเปลี่ยนความร่วมมือทางวิชาการ การศึกษาวิจัย และการบริการวิชาการเกี่ยวกับการเสริมสร้างระบบธรรมาภิบาลและการป้องกันและปราบปรามการทุจริตทั้งภาครัฐและภาคเอกชน รวมทั้งเสริมสร้างการมีส่วนร่วมและประสานความร่วมมือในการปฏิบัติงานของเครือข่ายเฝ้าระวังและป้องกันการทุจริตของสํานักงานคณะกรรมการ ป.ป.ท. และกรมบัญชีกลาง ด้วย” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-“น้องอารี” ตอบคำถามภาษีทันใจ ไม่มีวันหยุด คว้ารางวัลบริการภาครัฐดีเด่น
วันพุธที่ 23 กันยายน 2563
“น้องอารี” ตอบคําถามภาษีทันใจ ไม่มีวันหยุด คว้ารางวัลบริการภาครัฐดีเด่น
กรมสรรพากรดัน “น้องอารี” ยกระดับการให้บริการตอบคําถามผู้เสียภาษี ใช้ AI ช่วยพัฒนาระบบบริการอิเล็กทรอนิกส์ อํานวยความสะดวกให้ผู้เสียภาษีเข้าถึงได้ทุกที่ทุกเวลา ไม่ต้องรอ คว้ารางวัลบริการภาครัฐดีเด่น ประจําปี 2563 นําร่องหน่วยงานรัฐเข้าสู่สรรพากรดิจิทัล
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรมุ่งมั่นพัฒนากระบวนการให้บริการตอบคําถามผู้เสียภาษีมาโดยตลอด โดยเฉพาะการเพิ่มช่องทางการติดต่อให้มากขึ้น เพื่อรองรับความต้องการของผู้เสียภาษีที่เพิ่มขึ้นในทุกปี กรมสรรพากรได้พัฒนาแชทบอท (Chatbot) “น้องอารี” ผู้ช่วยอัจฉริยะเรื่องภาษีสรรพากร ซึ่งเป็นก้าวแรกของหน่วยงานภาครัฐที่นําเทคโนโลยีปัญญาประดิษฐ์ (Artificial Intelligence : AI) มาช่วยตอบคําถาม ให้คําแนะนํา และแก้ปัญหาให้กับผู้เสียภาษีได้อย่างสะดวก รวดเร็ว มีประสิทธิภาพ สามารถให้บริการได้ตลอดเวลา ทําให้ผู้เสียภาษีสามารถค้นหาและเข้าถึงข้อมูลความรู้ด้านภาษีอากรได้ง่าย ได้รับบริการทันทีโดยไม่ต้องรอคิว เป็นบริการที่ตอบสนองวิถีชีวิตของคนยุคปัจจุบันที่นิยมค้นหาข้อมูลความรู้ด้วยตนเองด้วยเทคโนโลยีใหม่ ๆ ช่วยให้ผู้เสียภาษีได้รับความรู้ความเข้าใจด้านภาษีอากร สามารถดําเนินการทางภาษีได้อย่างถูกต้อง เป็นการยกระดับการให้บริการ สร้างความพึงพอใจให้กับผู้เสียภาษี ผู้ประกอบการ และประชาชน ส่งผลให้กรมสรรพากรได้รับรางวัลบริการภาครัฐดีเด่น ซึ่งเป็นรางวัลที่มอบให้กับหน่วยงานของรัฐ ที่มีผลการพัฒนาคุณภาพการให้บริการ เพื่อประชาชนได้รับบริการที่สะดวก รวดเร็ว โปร่งใส เป็นธรรม และสร้างความพึงพอใจ
จึงขอเชิญชวนผู้เสียภาษี ผู้ประกอบการ และประชาชนที่มีข้อสงสัยด้านภาษีอากร สามารถทดลองแชทคุยสอบถามปัญหาภาษีอากรกับน้องอารีได้ทุกวัน ตลอด 24 ชั่วโมง ทั้งนี้ เพื่อเพิ่มประสบการณ์ให้ “น้องอารี” มีทักษะการตอบคําถามได้ดียิ่งขึ้น สามารถตอบสนองและทําความเข้าใจกับผู้ที่มีปัญหาด้านภาษีอากรให้ได้รับบริการที่ดียิ่งขึ้นต่อไป”
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-กรมสรรพากรเปิดใจใกล้ชิดประชาชน (Open Governance) การันตีผลงานด้วยรางวัลเลิศรัฐดีเด่น ประจำปี 2563
วันพุธที่ 23 กันยายน 2563
กรมสรรพากรเปิดใจใกล้ชิดประชาชน (Open Governance) การันตีผลงานด้วยรางวัลเลิศรัฐดีเด่น ประจําปี 2563
สรรพากรตั้งเป้าทํางานแบบใกล้ชิดเป็นระบบกับผู้เสียภาษีและประชาชน เน้นพัฒนาการบริหารราชการให้เป็นระบบราชการแบบเปิด ส่งเสริมให้ผู้เสียภาษีผู้ประกอบการ และผู้มีส่วนได้ส่วนเสียต่างๆ เข้ามามีส่วนร่วมด้วยการให้ข้อมูล (Inform) และรับฟังความคิดเห็น (Consult)
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “จากการที่กรมสรรพากรเป็นหน่วยงานภาครัฐเพียงหน่วยงานเดียวที่ได้รับ “รางวัลเลิศรัฐยอดเยี่ยม” ประจําปี 2563 จากคณะกรรมการพัฒนาระบบราชการ ซึ่งเป็นรางวัลที่ยกย่องเชิดชูหน่วยงานที่ประสบความสําเร็จและมีความเป็นเลิศแห่งหน่วยงานภาครัฐ และยังได้รับรางวัลเลิศรัฐสาขาต่าง ๆ อีก 4 รางวัล ซึ่งรวมถึงรับรางวัลเลิศรัฐสาขาการบริหารราชการแบบมีส่วนร่วม ระดับดีเด่น จากการขับเคลื่อนด้วยกลยุทธ์ D2RIVE โดยนําเทคโนโลยีดิจิทัลมาปรับใช้กับกระบวนงานต่าง ๆ มีการยึดผู้เสียภาษีเป็นศูนย์กลาง (Taxpayer Centric) และส่งเสริมการเป็น “กรมสรรพากรคุณธรรม” ด้วยการปฏิบัติตามคุณธรรมอัตลักษณ์ที่ให้เกียรติและสนองตอบต่อลูกค้า มีการจัดทํา Taxpayer Journey เพื่อนํามาออกแบบการให้บริการที่ตรงกับความต้องการของผู้เสียภาษี รวมทั้งมีการรับฟังความคิดเห็นของประชาชน (Citizen Feedback) โดยเน้นการรับข้อเสนอแนะหรือข้อร้องเรียน ณ จุดที่ผู้เสียภาษีมาใช้บริการโดยตรง (Citizen Touch Point) เพื่อนําความคิดเห็นนั้นมาพัฒนาการบริการด้วยเป้าหมายของกรมสรรพากรที่ต้องการจัดเก็บภาษีตรงเป้า นโยบายภาษีตรงกลุ่ม และให้บริการตรงใจ โดยล่าสุดได้นําความต้องการของผู้เสียภาษีมาออกแบบการให้บริการรูปแบบใหม่หลายด้าน เช่น Tax From Home, e-Tax Invoice & e-Receipt, e-Withholding Tax เป็นต้น”
โฆษกกรมสรรพากร กล่าวเพิ่มเติมว่า “การบริหารราชการแบบมีส่วนร่วมของกรมสรรพากร นอกจากจะตรงความต้องการของผู้เสียภาษีแล้ว กรมสรรพากรยังเอื้อให้เกิดการมีส่วนร่วมโดยเปิดโอกาสให้ผู้รับบริการและผู้มีส่วนได้ส่วนเสียเข้ามามีส่วนร่วมขับเคลื่อนสู่กรมสรรพากรดิจิทัล โดยการแต่งตั้งผู้ทรงคุณวุฒิของภาครัฐและเอกชนมาเป็นที่ปรึกษาด้านต่าง ๆ และอีกหนึ่งความสําเร็จที่ทําให้ได้รับรางวัลนี้ คือ การร่วมมือกับภาคเอกชนในการให้บริการ Open API ที่เพิ่มทางเลือกให้ประชาชนในการเสียภาษีผ่านภาคเอกชน”
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีแถลงข่าวงาน “Bangkok River Festival 2020 สายน้ำแห่งวัฒนธรรมไทย” ครั้งที่ ๖
วันอังคารที่ 22 กันยายน 2563
รมว.วธ.เป็นประธานในพิธีแถลงข่าวงาน “Bangkok River Festival 2020 สายน้ําแห่งวัฒนธรรมไทย” ครั้งที่ ๖
รมว.วธ.เป็นประธานในพิธีแถลงข่าวงาน “Bangkok River Festival 2020 สายน้ําแห่งวัฒนธรรมไทย” ครั้งที่ ๖
วันที่ ๒๑ กันยายน ๒๕๖๓ เวลา ๑๗.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีแถลงข่าวงาน “Bangkok River Festival 2020 สายน้ําแห่งวัฒนธรรมไทย” ครั้งที่ ๖ โดยมี นายสุรพล เศวตเศรนี ประธานการจัดงาน Bangkok River Festival 2020 สายน้ําแห่งวัฒนธรรมไทย นายกมลนัย ชัยเฉนียน ผู้ช่วยกรรมการผู้อํานวยการใหญ่ บริษัท ไทยเบฟเวอเรท จํากัด (มหาชน) ผู้แทนหน่วยงานภาครัฐ และภาคเอกชน เข้าร่วม ณ อาคารสิริภักดีธรรม วัดประยุรวงศาวาสวรวิหาร
ทั้งนี้ กระทรวงวัฒนธรรม บูรณาการร่วมกับ บริษัท ไทยเบฟเวอเรท จํากัด (มหาชน) หน่วยงานภาครัฐ และภาคเอกชน จัดงาน“Bangkok River Festival 2020 สายน้ําแห่งวัฒนธรรมไทย” ซึ่งจัดขึ้นเป็นครั้งที่ ๖ ภายใต้แนวคิด “รื่นเริง แสงศิลป์” โดยจัดกิจกรรมทําบุญไหว้พระยามค่ําคืน ลอยประทีปบูชาสร้างสิริมงคล ช้อปของดี ชิมอาหารอร่อย และชมการแสดงศิลปวัฒนธรรม ระหว่างวันที่ ๒๙ – ๓๑ ตุลาคม ๒๕๖๓ ณ ๑๐ ท่าน้ําสําคัญทางประวัติศาสตร์ของกรุงเทพมหานคร อาทิ วัดอรุณราชวราราม วัดพระเชตุพนวิมลมังคราราม และวัดประยุรวงศาวาสวรวิหาร เป็นต้น
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 22 กันยายน 2563
วันอังคารที่ 22 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 22 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 22 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 22 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นผู้เดินทางจากต่างประเทศ (อินเดีย 4 ราย, สวิตเซอร์แลนด์ 1 ราย) ทุกรายเข้ากักตัวในสถานที่รัฐจัดให้ และสถานกักตัวที่รัฐกําหนด มีผู้ป่วยกลับบ้านได้ 1 ราย ทําให้มีผู้ป่วยกลับบ้านสะสม 3,343 ราย หรือคิดเป็นร้อยละ 95.22 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 109 ราย หรือร้อยละ 3.1 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 59 ราย ผู้ป่วยสะสมทั้งสิ้น 3,511 ราย
สําหรับผู้ติดเชื้อรายใหม่วันนี้ เป็นผู้ที่เดินทางมาจาก
อินเดีย 4 ราย ทุกรายมีสัญชาติอินเดีย เป็นหญิงอายุ 7 เดือน และ 30 ปี และชายอายุ 36 ปี ทั้ง 3 รายเป็นครอบครัวเดียวกัน มีอาชีพค้าขาย/ธุรกิจส่วนตัว อีกรายเป็นชายอายุ 62 ปี อาชีพธุรกิจส่วนตัว ทุกรายเดินทางถึงประเทศไทยวันที่ 16 กันยายน 2563 เข้ากักตัวในสถานที่รัฐกําหนด (Alternative State Quarantine) ในกรุงเทพมหานคร พบเชื้อจากการตรวจครั้งแรกวันที่ 19 กันยายน 2563 (วันที่ 3 ของการกักตัว) ไม่มีอาการ เข้ารับการรักษาที่โรงพยาบาลเอกชนในกรุงเทพมหานคร
สวิตเซอร์แลนด์ 1 ราย เป็นหญิง สัญชาติไทย อายุ 44 ปี อาชีพแม่บ้าน เดินทางถึงประเทศไทยวันที่ 16 กันยายน 2563 เข้ากักตัวในสถานที่รัฐจัดให้ (State Quarantine) ที่จังหวัดชลบุรี พบเชื้อจากการตรวจครั้งแรกวันที่ 19 กันยายน 2563 (วันที่ 3 ของการกักตัว) ไม่มีอาการ เข้ารับการรักษาที่โรงพยาบาลในจังหวัดสมุทรปราการ
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า จากรายงานผู้ติดเชื้อโควิด 19 สะสมของประเทศไทยตั้งแต่เริ่มมีรายงานผู้ติดเชื้อพบว่า กลุ่มวัยรุ่น วัยทํางาน ที่อยู่ในช่วงอายุ 20-39 ปี มีการติดเชื้อรวมกันมากกว่าร้อยละ 50 และส่วนมากจะเป็นผู้ที่ไม่แสดงอาการ ที่สําคัญกลุ่มนี้จะใช้ชีวิตประจําวันอยู่นอกบ้านเพื่อเรียน ทํางาน ถือว่ามีความเสี่ยงสูงที่จะนําเชื้อไปแพร่ให้กับผู้อื่นหรือคนในครอบครัวโดยไม่รู้ตัว ทั้งนี้ กระทรวงสาธารณสุขได้ย้ําเสมอว่าการที่ไม่มีรายงานผู้ติดเชื้อในประเทศ ไม่ได้หมายความว่าจะไม่มีผู้ติดเชื้อปะปนอยู่ในสังคม ขอให้ทุกคนอย่าประมาท เคร่งครัดการปฏิบัติตัวตามมาตรการป้องกันตนเอง ด้วยการสวมหน้ากากอนามัย/หน้ากากผ้า ล้างมือบ่อยๆ เว้นระยะห่างระหว่างผู้อื่นเท่าที่จะทําได้ และลงทะเบียนเข้าออกสถานที่ที่ใช้บริการผ่าน “ไทยชนะ” ทุกครั้ง เพราะหากพบผู้ติดเชื้อจะง่ายต่อการติดตามผู้สัมผัสมาตรวจและเฝ้าระวังโรค
นอกจากนี้ กระทรวงสาธารณสุขยังมีความห่วงใยสุขภาพของผู้ที่เข้าร่วมการชุมนุมเมื่อวันที่ 19-20 กันยายนที่ผ่านมา ซึ่งนับว่ายังมีความเสี่ยงเนื่องจากเป็นผู้ที่มีร่างกายแข็งแรง เมื่อป่วยอาจไม่แสดงอาการ จึงขอให้เฝ้าระวังสังเกตอาการตนเองเป็นเวลา 14 วัน หากมีอาการ ไข้ ไอเจ็บคอ น้ํามูก การรับรส/ กลิ่นลดลง อย่าปล่อยไว้ให้รีบไปรับการตรวจวินิจฉัยที่โรงพยาบาลใกล้บ้านทันที และหลีกเลี่ยงการใกล้ชิดผู้สูงอายุ ผู้ที่มีโรคประจําตัว เช่น เบาหวาน ความดันโลหิตสูง เนื่องจากกลุ่มนี้หากป่วยจะมีอาการรุนแรงและอาจเสียชีวิตได้
************************* 22 กันยายน 2563
รัฐบาลไทย-ข่าวทำเนียบรัฐบาล-นายกรัฐมนตรี และคณะรัฐมนตรี ชมกิจกรรมรณรงค์ประชาสัมพันธ์การจัดงาน “สีสันวัฒนธรรม มหกรรมวิถีอีสาน สู่การท่องเที่ยวยโสธร” ประจำปีงบประมาณ พ.ศ. ๒๕๖๓
วันอังคารที่ 22 กันยายน 2563
นายกรัฐมนตรี และคณะรัฐมนตรี ชมกิจกรรมรณรงค์ประชาสัมพันธ์การจัดงาน “สีสันวัฒนธรรม มหกรรมวิถีอีสาน สู่การท่องเที่ยวยโสธร” ประจําปีงบประมาณ พ.ศ. ๒๕๖๓
นายกรัฐมนตรี และคณะรัฐมนตรี ชมกิจกรรมรณรงค์ประชาสัมพันธ์การจัดงาน “สีสันวัฒนธรรม มหกรรมวิถีอีสาน สู่การท่องเที่ยวยโสธร” ประจําปีงบประมาณ พ.ศ. ๒๕๖๓
วันที่ ๒๒ กันยายน ๒๕๖๓ เวลา ๐๘.๓๐ น. ก่อนการประชุมคณะรัฐมนตรี (ครม.) นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นายกฤษศญพงษ์ ศิริ ปลัดกระทรวงวัฒนธรรม นายสมเพชร สร้อยสระคู รองผู้ว่าราชการจ.ยโสธร ผู้บริหารกระทรวงวัฒนธรรม และภาคีเครือข่ายด้านวัฒนธรรม ให้การต้อนรับ พลเอก ประยุทธ์ จันทร์โอชา นายกรัฐมนตรี คณะรัฐมนตรี และสื่อมวลชน พร้อมทั้งนําชมกิจกรรมรณรงค์ประชาสัมพันธ์การจัดงาน “สีสันวัฒนธรรม มหกรรมวิถีอีสาน สู่การท่องเที่ยวยโสธร” ประจําปีงบประมาณ พ.ศ. ๒๕๖๓ อาทิ การแสดงศิลปวัฒนธรรมอีสาน โดยศิลปินรุ่นเยาว์ และตัวแทนศิลปินอีสาน การนําเสนอของดีจังหวัดยโสธร ได้แก่ ประเพณีบุญบั้งไฟ ประเพณีแห่มาลัย และประเพณีจุดไฟตูมกา และการจัดแสดงผลิตภัณฑ์ทางวัฒนธรรม (CPOT) ของจังหวัดยโสธร อาทิ บั้งไฟจําลอง ไฟตูมกาจําลอง ณ ตึกสันติไมตรี ทําเนียบรัฐบาล
ทั้งนี้ กระทรวงวัฒนธรรม ร่วมกับจังหวัดยโสธร อําเภอเมืองยโสธร องค์กรปกครองส่วนท้องถิ่น หน่วยงานภาครัฐ ภาคเอกชน และภาคประชาชน จัดงาน “สีสันวัฒนธรรม มหกรรมวิถีอีสาน สู่การท่องเที่ยวยโสธร” ประจําปีงบประมาณ พ.ศ. ๒๕๖๓ ระหว่างวันที่ ๒๘ ก.ย. – ๒ ต.ค. ๒๕๖๓ ณ บริเวณสนามหน้าที่ว่าการอําเภอเมืองยโสธร อ.เมืองยโสธร จ.ยโสธร ทั้งนี้ เพื่อฟื้นฟูเยียวยา สร้างงาน สร้างรายได้ให้กับศิลปิน ศิลปินพื้นบ้าน ผู้ประกอบการด้านอุตสาหกรรมวัฒนธรรม รวมทั้งสร้างขวัญ กําลังใจแก่ประชาชน ผู้ประกอบการในท้องถิ่น และนักท่องเที่ยวที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19)
รัฐบาลไทย-ข่าวทำเนียบรัฐบาล-พม. เข้าร่วมการประชุมเจ้าหน้าที่อาวุโสอาเซียนด้านสวัสดิการสังคมและการพัฒนา ครั้งที่ 16
วันอังคารที่ 22 กันยายน 2563
พม. เข้าร่วมการประชุมเจ้าหน้าที่อาวุโสอาเซียนด้านสวัสดิการสังคมและการพัฒนา ครั้งที่ 16
พม. เข้าร่วมการประชุมเจ้าหน้าที่อาวุโสอาเซียนด้านสวัสดิการสังคมและการพัฒนา ครั้งที่ 16
วันนี้ (22 ก.ย. 63) เวลา 09.00 น. นางสาวสราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ ในฐานะผู้แทนหัวหน้าเจ้าหน้าที่อาวุโสอาเซียนด้านสวัสดิการสังคมและการพัฒนาของประเทศไทย (SOMSWD Leader of Thailand) พร้อมด้วยนางสาววิมลรัตน์ รัชชุกูล ผู้อํานวยการกองการต่างประเทศ นายอรรคพงษ์ ศรีสุบัติ รักษาการผู้เชี่ยวชาญด้านการพัฒนาสังคม และผู้แทนจากหน่วยงานต่างๆ ในสังกัดกระทรวง พม. เข้าร่วมการประชุมเจ้าหน้าที่อาวุโสอาเซียนด้านสวัสดิการสังคมและการพัฒนา ครั้งที่ 16 (16th Senior Officials Meeting on Social Welfare and Development : SOMSWD)) และการประชุมอื่นๆ ที่เกี่ยวข้อง ระหว่างวันที่ 21-22 และ 24 กันยายน 2563 ผ่านระบบการประชุมทางไกล โดยมีหัวหน้าเจ้าหน้าที่อาวุโสอาเซียนด้านสวัสดิการสังคมและการพัฒนา คณะผู้แทนจากประเทศสมาชิกอาเซียน คณะผู้แทนองค์การระหว่างประเทศที่เข้าร่วมการประชุมแบบเปิด และ ผู้แทนสํานักเลขาธิการอาเซียน เข้าร่วมการประชุม ณ ห้องประชุม ศปก.พม. ชั้น 2 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นางสาวสราญภัทร กล่าวว่า การประชุมเจ้าหน้าที่อาวุโสอาเซียนด้านสวัสดิการสังคมและการพัฒนา ครั้งที่ 16 นี้ จัดโดยกระทรวงสวัสดิการสังคมและการพัฒนา สาธารณรัฐฟิลิปปินส์ ในฐานะประธานการประชุม SOMSWD ประจําปี 2563 ภายใต้แนวคิดหลัก “สร้างเสริมภูมิคุ้มกันและความเป็นปึกแผ่นของครอบครัวท่ามกลางภาวะวิกฤติและการปรับตัวให้เข้ากับความปรกติใหม่” “Strengthening Family Resilience and Solidarity: Braving the Adversity and Adapting to the New Normal” ซึ่งมีวัตถุประสงค์เพื่อรับทราบความก้าวหน้าเกี่ยวกับผลการดําเนินงานแผนงาน โครงการต่างๆ ตลอดจนร่วมปรึกษาหารือเกี่ยวกับแผนการดําเนินงานในระยะต่อไปของประเทศสมาชิกอาเซียน ภายใต้แผนงานอาเซียนสาขาสวัสดิการสังคมและการพัฒนา พ.ศ. 2559-2563
นางสาวสราญภัทร กล่าวเพิ่มเติมว่า ในโอกาสนี้ ตนได้กล่าวต่อที่ประชุมในนาม SOMSWD Leader ประเทศไทย เกี่ยวกับความคืบหน้าการดําเนินงานโครงการที่ประเทศไทยเป็นประเทศผู้รับผิดชอบหลัก ภายใต้แผนงานอาเซียนสาขาสวัสดิการสังคมและการพัฒนา พ.ศ. 2559-2563 โดยประเทศไทยเป็นผู้รับผิดชอบหลักทั้งหมด 20 โครงการ หรือคิดเป็นร้อยละ 34 ของกิจกรรมหรือโครงการทั้งหมดภายใต้แผนงานอาเซียนดังกล่าว ทั้งนี้ ประเทศไทยได้ดําเนินการเสร็จสิ้นแล้ว จํานวน 13 โครงการ นอกจากนี้ ยังได้รายงานความก้าวหน้าเกี่ยวกับการจัดทําแผนปฏิบัติการภูมิภาคว่าด้วยการคุ้มครองเด็กจากการแสวงหาผลประโยชน์ในสื่อออนไลน์ในอาเซียน (พ.ศ.2564-2568) และแผนปฏิบัติการภูมิภาคว่าด้วยสิทธิเด็กในบริบทการเคลื่อนย้าย ยิ่งไปกว่านั้น ประเทศไทย ยังได้รายงานความก้าวหน้าเกี่ยวกับการดําเนินงานของศูนย์ฝึกอบรมอาเซียนด้านสังคมสงเคราะห์และสวัสดิการสังคม
รัฐบาลไทย-ข่าวทำเนียบรัฐบาล-กรมอนามัยเข้มมาตรการป้องกันโควิด-19
วันอังคารที่ 22 กันยายน 2563
กรมอนามัยเข้มมาตรการป้องกันโควิด-19
กรมอนามัยส่งเสริมให้คนไทยสุขภาพดี
ย้ําแรงงานต่างด้าว 'ร้านอาหาร-ผับ-บาร์' การ์ดอย่าตก
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ตรวจเยี่ยมความพร้อมจุดบริการเน็ตประชารัฐฟรี ในพื้นที่ จ.นครพนม ปัจจุบันติดตั้งแล้วกว่า 381 แห่ง ครอบคลุม 12 อำเภอ
วันอังคารที่ 22 กันยายน 2563
รองปลัดกระทรวงดิจิทัลฯ ตรวจเยี่ยมความพร้อมจุดบริการเน็ตประชารัฐฟรี ในพื้นที่ จ.นครพนม ปัจจุบันติดตั้งแล้วกว่า 381 แห่ง ครอบคลุม 12 อําเภอ
รองปลัดกระทรวงดิจิทัลฯ ตรวจเยี่ยมความพร้อมจุดบริการเน็ตประชารัฐฟรี ในพื้นที่ จ.นครพนม ปัจจุบันติดตั้งแล้วกว่า 381 แห่ง ครอบคลุม 12 อําเภอ
เมื่อวันที่ 22 กันยายน 2563 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมผู้บริหารหน่วยงานในสังกัดฯ อาทิ โทรศัพท์จังหวัดนครพนม สถิติจังหวัดนครพนม และคณะ เดินทางลงพื้นที่ตรวจเยี่ยมจุดให้บริการเน็ตประชารัฐ หมู่ที่ 7 บ้านดอนนางหงส์ท่า ตําบลดอนนางหงส์ อําเภอธาตุพนม จังหวัดนครพนม โดยมีกํานัน ผู้ใหญ่บ้าน และประชาชนในพื้นที่ร่วมให้การต้อนรับ สําหรับพื้นที่จังหวัดนครพนม ขณะนี้มีจุดให้บริการเน็ตประชารัฐครอบคลุมแล้ว 381แห่ง ทั้ง 12 อําเภอ บริษัท ทีโอที จํากัด (มหาชน) ได้ดําเนินการติดตั้งฟรี เพื่อให้ประชาชนในพื้นที่ใช้งานอินเทอร์เน็ต ณ จุดบริการฟรี เพื่อส่งเสริมให้เกิดกลุ่มผู้ใช้งานอินเทอร์เน็ตในทุกช่วงวัย โดยเฉพาะเยาวชนในหมู่บ้าน สามารถใช้งานในการค้นคว้าหาความรู้เพิ่มเติม รวมทั้งเป็นช่องทางในการจําหน่ายสินค้าออนไลน์ ซึ่งเป็นไปตามเป้าหมายสําคัญของนโยบายรัฐบาล ในการขยายโครงข่ายอินเทอร์เน็ตความเร็วสูงให้ครอบคลุมหมู่บ้านทั่วประเทศ คือ การลดความเหลื่อมล้ําในการเข้าถึงบริการของภาครัฐ สร้างชุมชนให้มีความเข้มแข็ง ดังนั้นต้องสร้างการรับรู้ให้ใช้ประโยชน์เน็ตประชารัฐของประชาชน มีการติดตามและแก้ไขปัญหาเรื่องสัญญาณการใช้งานเน็ตประชารัฐในพื้นที่ให้ไกลยิ่งขึ้นอย่างใกล้ชิด เพื่อให้เกิดการใช้งานอย่างต่อเนื่องและมีประสิทธิภาพ ตลอดจนต่อยอดการใช้ประโยชน์ส่งเสริมในการค้าขายออนไลน์ ของดีชุมชนเพื่อขยายโอกาสไปได้ทั่วโลก
**************
รัฐบาลไทย-ข่าวทำเนียบรัฐบาล-ศูนย์ตติยภูมิหัวใจ มะเร็ง อุบัติเหตุ รพ.สรรค์ประชารักษ์ ประชาชนเข้าถึงบริการครบวงจร
วันอังคารที่ 22 กันยายน 2563
ศูนย์ตติยภูมิหัวใจ มะเร็ง อุบัติเหตุ รพ.สรรค์ประชารักษ์ ประชาชนเข้าถึงบริการครบวงจร
กระทรวงสาธารณสุข จัดบริการตติยภูมิ โรคหัวใจ มะเร็ง อุบัติเหตุ ทารกแรกเกิด ปลูกถ่ายอวัยวะ กระจายทุกภูมิภาค เพิ่มการเข้าถึงบริการครบวงจร ประชาชนรักษาใกล้บ้าน ไม่ต้องเดินทางไปรักษาใน กทม. หรือโรงเรียนแพทย์ เตรียมก่อสร้างอาคารผู้ป่วยนอก
กระทรวงสาธารณสุข จัดบริการตติยภูมิ โรคหัวใจ มะเร็ง อุบัติเหตุ ทารกแรกเกิด ปลูกถ่ายอวัยวะ กระจายทุกภูมิภาค เพิ่มการเข้าถึงบริการครบวงจร ประชาชนรักษาใกล้บ้าน ไม่ต้องเดินทางไปรักษาใน กทม. หรือโรงเรียนแพทย์ เตรียมก่อสร้างอาคารผู้ป่วยนอก รพ.สวรรค์ประชารักษ์แห่งใหม่ (เขาเขียว) รองรับบริการที่เพิ่มขึ้น
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังเป็นประธานพิธียกเสาเอกอาคารผู้ป่วยนอก โรงพยาบาลสวรรค์ประชารักษ์แห่งใหม่ (เขาเขียว) ว่า กระทรวงสาธารณสุข ได้วางแผนการพัฒนาศูนย์ความเป็นเลิศในโรคที่เป็นปัญหาสาธารณสุขให้กระจายในโรงพยาบาลศูนย์ทุกภูมิภาค บริการครบวงจร ประชาชนเข้าถึงบริการรักษาพยาบาลใกล้บ้าน เป็นการเพิ่มศักยภาพดูแลประชาชน อํานวยความสะดวก ไม่ต้องเดินทางไปรักษาโรงพยาบาลในกทม. หรือโรงเรียนแพทย์ รวมทั้งลดเหลื่อมล้ํา ลดแออัด ลดรอคอย โดยเขตสุขภาพที่ 3 ได้พัฒนาโรงพยาบาลสวรรค์ประชารักษ์ ซึ่งเป็นโรงพยาบาลศูนย์ขนาดใหญ่ ให้เป็นศูนย์เชี่ยวชาญด้านหัวใจและหลอดเลือด มะเร็ง อุบัติเหตุ ทารกแรกเกิด และปลูกถ่ายอวัยวะ ของภาคเหนือตอนล่างภายในปี 2565 ขณะนี้สามารถดูแลรักษาผู้ป่วยมะเร็งอย่างครบวงจร ทั้งการผ่าตัด เคมีบําบัด และการฉายรังสีแบบประคับประคองเพื่อบรรเทาอาการในผู้ป่วยมะเร็งที่มีการแพร่กระจาย รวมทั้งเปิดให้บริการสวนหัวใจได้ตลอด 24 ชั่วโมง ช่วยลดการส่งต่อนอกเขต ทําให้ประชาชนในในเขตสุขภาพที่ 3 ได้แก่ นครสวรรค์ กําแพงเพชร อุทัยธานี ชัยนาท พิจิตร และจังหวัดใกล้เคียงได้รับการรักษาสะดวก รวดเร็วขึ้น
ในการก่อสร้างโรงพยาบาลสวรรค์ประชารักษ์ (เขาเขียว) แห่งใหม่ ขนาด 520 เตียง ได้รับบริจาคที่ดินจํานวน 197 ไร่ จากกองทัพภาคที่ 3 มณฑลทหารบกที่ 31 ประกอบด้วย 3 ส่วน คือ อาคารรักษาพยาบาลได้แก่ อาคารผู้ป่วยนอก งานอุบัติเหตุ ห้องคลอด ห้องผ่าตัด ห้องปฏิบัติการ ห้องเอกซเรย์ อาคารสนับสนุนบริการ และส่วนอาคารบ้านพักเจ้าหน้าที่ โดยเริ่มให้บริการฉายรังสีแบบประคับประคองเพื่อบรรเทาอาการในผู้ป่วยมะเร็งที่มีการแพร่กระจายรายแรก เมื่อวันที่ 23 ธันวาคม 2559 และให้บริการเต็มรูปแบบเมื่อเดือนมกราคม พ.ศ.2560 รวมทั้งวางแผนเปิดให้บริการอื่น ๆ อาทิ ทันตกรรมและกายภาพบําบัด บริการรักษามะเร็งแบบผู้ป่วยใน ผู้ป่วยในอายุรกรรมและศัลยกรรม สําหรับอาคารผู้ป่วยนอก 5 ชั้น ได้รับงบประมาณก่อสร้างอาคารจากกระทรวงสาธารณสุขจํานวน 350 ล้านบาท ระยะเวลาก่อสร้าง 605 วัน คาดว่าจะแล้วเสร็จในปี 2565
********************************* 22 กันยายน 2563
***************************
รัฐบาลไทย-ข่าวทำเนียบรัฐบาล-EXIM BANK ชี้แจงรายงานข่าวเกี่ยวกับธุรกรรมโอนเงินต้องสงสัย
วันอังคารที่ 22 กันยายน 2563
EXIM BANK ชี้แจงรายงานข่าวเกี่ยวกับธุรกรรมโอนเงินต้องสงสัย
จากรายงานข่าวเรื่องธนาคารของไทย 4 แห่ง รวมทั้งธนาคารเพื่อการส่งออกและนําเข้าแห่งประเทศไทย (EXIM BANK) มีส่วนเกี่ยวข้องกับธุรกรรมโอนเงินต้องสงสัย EXIM BANK
จากรายงานข่าวเรื่องธนาคารของไทย 4 แห่ง รวมทั้งธนาคารเพื่อการส่งออกและนําเข้าแห่งประเทศไทย (EXIM BANK) มีส่วนเกี่ยวข้องกับธุรกรรมโอนเงินต้องสงสัย EXIM BANK ขอชี้แจงว่า ธุรกรรมดังกล่าวเป็นกระบวนการทํางานปกติ ซึ่งธนาคารได้ตรวจสอบข้อเท็จจริงเกี่ยวกับลูกค้าตามกฎระเบียบที่เกี่ยวข้องครบถ้วนแล้ว และไม่พบรายการต้องห้าม ทั้งยังได้ปฏิบัติตามกฎหมายเกี่ยวกับการป้องกันและปราบปรามการฟอกเงินอย่างครบถ้วน จึงได้ดําเนินธุรกรรมตามขั้นตอนปกติ
รัฐบาลไทย-ข่าวทำเนียบรัฐบาล-ศูนย์ตติยภูมิหัวใจ มะเร็ง อุบัติเหตุ รพ.สรรคประชารักษ์ ประชาชนเข้าถึงบริการครบวงจร
วันอังคารที่ 22 กันยายน 2563
ศูนย์ตติยภูมิหัวใจ มะเร็ง อุบัติเหตุ รพ.สรรคประชารักษ์ ประชาชนเข้าถึงบริการครบวงจร
กระทรวงสาธารณสุข จัดบริการตติยภูมิ โรคหัวใจ มะเร็ง อุบัติเหตุ ทารกแรกเกิด ปลูกถ่ายอวัยวะ กระจายทุกภูมิภาค เพิ่มการเข้าถึงบริการครบวงจร ประชาชนรักษาใกล้บ้าน ไม่ต้องเดินทางไปรักษาใน กทม. หรือโรงเรียนแพทย์ เตรียมก่อสร้างอาคารผู้ป่วยนอก รพ.สวรรค์ประชาร
กระทรวงสาธารณสุข จัดบริการตติยภูมิ โรคหัวใจ มะเร็ง อุบัติเหตุ ทารกแรกเกิด ปลูกถ่ายอวัยวะ กระจายทุกภูมิภาค เพิ่มการเข้าถึงบริการครบวงจร ประชาชนรักษาใกล้บ้าน ไม่ต้องเดินทางไปรักษาใน กทม. หรือโรงเรียนแพทย์ เตรียมก่อสร้างอาคารผู้ป่วยนอก รพ.สวรรค์ประชารักษ์แห่งใหม่ (เขาเขียว) รองรับบริการที่เพิ่มขึ้น
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังเป็นประธานพิธียกเสาเอกอาคารผู้ป่วยนอก โรงพยาบาลสวรรค์ประชารักษ์แห่งใหม่ (เขาเขียว) ว่า กระทรวงสาธารณสุข ได้วางแผนการพัฒนาศูนย์ความเป็นเลิศในโรคที่เป็นปัญหาสาธารณสุขให้กระจายในโรงพยาบาลศูนย์ทุกภูมิภาค บริการครบวงจร ประชาชนเข้าถึงบริการรักษาพยาบาลใกล้บ้าน เป็นการเพิ่มศักยภาพดูแลประชาชน อํานวยความสะดวก ไม่ต้องเดินทางไปรักษาโรงพยาบาลในกทม. หรือโรงเรียนแพทย์ รวมทั้งลดเหลื่อมล้ํา ลดแออัด ลดรอคอย โดยเขตสุขภาพที่ 3 ได้พัฒนาโรงพยาบาลสวรรค์ประชารักษ์ ซึ่งเป็นโรงพยาบาลศูนย์ขนาดใหญ่ ให้เป็นศูนย์เชี่ยวชาญด้านหัวใจและหลอดเลือด มะเร็ง อุบัติเหตุ ทารกแรกเกิด และปลูกถ่ายอวัยวะ ของภาคเหนือตอนล่างภายในปี 2565 ขณะนี้สามารถดูแลรักษาผู้ป่วยมะเร็งอย่างครบวงจร ทั้งการผ่าตัด เคมีบําบัด และการฉายรังสีแบบประคับประคองเพื่อบรรเทาอาการในผู้ป่วยมะเร็งที่มีการแพร่กระจาย รวมทั้งเปิดให้บริการสวนหัวใจได้ตลอด 24 ชั่วโมง ช่วยลดการส่งต่อนอกเขต ทําให้ประชาชนในในเขตสุขภาพที่ 3 ได้แก่ นครสวรรค์ กําแพงเพชร อุทัยธานี ชัยนาท พิจิตร และจังหวัดใกล้เคียงได้รับการรักษาสะดวก รวดเร็วขึ้น
ในการก่อสร้างโรงพยาบาลสวรรค์ประชารักษ์ (เขาเขียว) แห่งใหม่ ขนาด 520 เตียง ได้รับบริจาคที่ดินจํานวน 197 ไร่ จากกองทัพภาคที่ 3 มณฑลทหารบกที่ 31 ประกอบด้วย 3 ส่วน คือ อาคารรักษาพยาบาลได้แก่ อาคารผู้ป่วยนอก งานอุบัติเหตุ ห้องคลอด ห้องผ่าตัด ห้องปฏิบัติการ ห้องเอกซเรย์ อาคารสนับสนุนบริการ และส่วนอาคารบ้านพักเจ้าหน้าที่ โดยเริ่มให้บริการฉายรังสีแบบประคับประคองเพื่อบรรเทาอาการในผู้ป่วยมะเร็งที่มีการแพร่กระจายรายแรก เมื่อวันที่ 23 ธันวาคม 2559 และให้บริการเต็มรูปแบบเมื่อเดือนมกราคม พ.ศ.2560 รวมทั้งวางแผนเปิดให้บริการอื่น ๆ อาทิ ทันตกรรมและกายภาพบําบัด บริการรักษามะเร็งแบบผู้ป่วยใน ผู้ป่วยในอายุรกรรมและศัลยกรรม สําหรับอาคารผู้ป่วยนอก 5 ชั้น ได้รับงบประมาณก่อสร้างอาคารจากกระทรวงสาธารณสุขจํานวน 350 ล้านบาท ระยะเวลาก่อสร้าง 605 วัน คาดว่าจะแล้วเสร็จในปี 2565
********************************* 22 กันยายน 2563
***************************
รัฐบาลไทย-ข่าวทำเนียบรัฐบาล-​แนวทางการเปิดรับนักท่องเที่ยว STV
วันอังคารที่ 22 กันยายน 2563
​แนวทางการเปิดรับนักท่องเที่ยว STV
วันอังคารที่ 22 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบหลักการแนวทางการเปิดรับนักท่องเที่ยวประเภทพิเศษ หรือ Special Tourist VISA เพื่อนํานักท่องเที่ยวที่มีศักยภาพ เดินทางเข้ามาในประเทศไทย ช่วยขับเคลื่อนเศรษฐกิจ อุตสาหกรรมการท่องเที่ยว และธุรกิจเกี่ยวเนื่อง ส่งผลให้เกิดการหมุนเวียนในระบบเศรษฐกิจของประเทศโดยรวม ภายใต้มาตรการควบคุมโรคที่เข้มงวด สําหรับคุณสมบัติของนักท่องเที่ยวนั้น จะต้องมาพํานักแบบระยะยาว ยอมรับการปฏิบัติตามมาตรการด้านสาธารณสุขที่ประกาศใช้ภายในประเทศไทย และยินยอมกักตัวในห้องพักเป็นเวลา 14 วัน และต้องมีเอกสารหลักฐานที่เกี่ยวกับสถานที่พักอาศัยระยะยาวภายในประเทศไทย เช่น หลักฐานการชําระเงินค่าโรงแรมที่พัก หรือโรงพยาบาลที่พัก เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี